भगवान राम का चरित्र हमें सिखाता है आदर्श में रहना
कलेक्ट्रेटके सामने गेटबंद कॉलोनी मंे चल रही भागवत कथा के चौथे दिन सोमवार को कथावाचक अर्चना किशोरी ने कहा कि रामकथा हमंे जीना सिखाती है। यह संसार एक माया जाल है। इस संसार में प्रत्येक व्यक्ति को जीवन में सुख दुख की प्राप्ति होती है। भगवान राम का चरित्र हमंे आदर्श में रहना सिखाता है।
इस अवसर पर भगवान कृष्ण का जन्मोत्सव धूमधाम से मनाया गया। कथा पांडाल ऐसा सुंदर प्रतीत हो रहा था कि साक्षात बांकेबिहारी लाल कथास्थल पर प्रकट होकर अपने मनोहारी रुप से सबको मोहित कर रहे हैं। इसी प्रकार कन्या शिक्षित देश सुरक्षित अभियान अंतर्गत गरीब अनाथ कन्या निशुल्क शिक्षा सहयोग के लिए नौ दिवसीय कष्ट मुक्ति प्रभु भक्ति ज्ञान कथा का आयोजन सोमवार से गडरपुरा रोड मित्तल बर्फखाना पर हुआ। कथा वाचक महंत राधेश्याम व्यास के सानिध्य में प्रारंभ हुई। इस अवसर पर सुबह 9 बजे कालीमाई मंदिर से तोप तिराहा, सब्जी मंडी, लाल बाजार होते कथास्थल तक कलशयात्रा निकाली गई। जिसका जगह जगह पुष्पवर्षा से स्वागत हुआ। कथा के पहले दिन कथावाचक राधेश्याम महाराज ने मानव जीवन के कल्याण में सांसरिक दुखाें से मुक्ति एवं प्रभु भक्ति की महिमा का वर्णन किया। कथा का समय दोपहर 1 बजे से शाम 5 बजे तक रखा गया है। कथा का आयोजन 5 जनवरी तक रहेगा। इस मौके पर राजेंद्र सिंघल, अमरचंद्र, कैलाशचंद्र सिंघल, रामप्रकाश अग्रवाल, मुन्नालाल मित्तल, सतीशचंद्र अग्रवाल, प्रेमचंद्र मंगल, अखलेश शर्मा, ओमप्रकाश शर्मा, साेनू गर्ग अादि मौजूद रहे।
धौलपुर. भागवत कथा सुनाती अर्चना किशोरी।
धौलपुर. कलशयात्रा में कथावाचक राधेश्याम व्यास।
hin_Deva hin_Deva hin_Deva mai_Deva mai_Deva